Ki lehet nyitni egy borosüveget öngyújtóval? A videók szerint igen. Lássuk! - SóBors
Idén elmarad a kánikula, kárpótlásul süssél...
Semmiből valami: 20 perc alatt elkészül a sajtos...
Ki lehet nyitni egy borosüveget öngyújtóval? A videók szerint igen. Lássuk!
Belsőolga 2018. július 17.
Most, hogy itt a nyaralás szezon, könnyen belecsúszhatunk abba a helyzetbe, hogy vásároltunk egy palack jóféle helyi bort, de sajnos dugóhúzó pont nincs nálunk. Az internet viszont szuper megoldást kínál: addig kell melegíteni öngyújtóval az üveg nyakát, amíg ki nem lövi magától a dugót. Kipróbáltuk.
Öngyújtót mindenhol lehet kapni, ezért úgy gondoltuk, ha ez egy életképes megoldás, akkor mindenképpen helye van a nap alatt, és terjesztésre érdemes. Mi rögtön két oldalról is melegítettük a palack nyakát, és még a fizikai törvényt is értettük, ami szerint a rakéta jellegű dugókilövésnek meg kell történnie: a levegő a melegtől kitágul, és a a dugó irányába csinál helyet magának minden áron.
Nem mondhatjuk, hogy nem voltunk türelmesek, vagy kitartóak. Mi tényleg mindent megtettünk, még egy elsőfokú égési sérülést is szenvedtem az ujjam hegyén, de szerencsére már elmúlt.
Lényeg, hogy ha bort vásároltok, és nincs dugóhúzótok, akkor legyen legalább egy fakanalatok, amivel benyomhatjátok a dugót, vagy még inkább válasszátok a csavaros kupakot. Figyeljétek a kísérletünket alant, a videóban.
teszt lifehack videó mi újság konyhai trükk dugóhúzás
https://sobors.hu/api/trackback/id/tr5014104207